**AUTORIZAȚIE DE MEDIU**

**Nr.** număr **din** zz.ll.aaaa

**(PROIECT)**

**Titularul activității: Drumuri si Poduri Judetene Cluj S.A.**

**Adresa: Str. Traian Vuia , Nr. 216, Cluj-Napoca , Judetul Cluj**

**Punct de lucru: Balastiera Chizeni**

**Locația activității: Str. FN, Nr. FN, Chizeni , Judetul Sălaj**

**Activitatea** se încadrează în următoarele coduri:

|  |  |  |  |  |  |  |
| --- | --- | --- | --- | --- | --- | --- |
| **Cod CAEN Rev.2** | **Denumire activitate CAEN Rev. 2** | **Poziţie Anexa 1 din OM 1798/2007** | **Cod CAEN Rev.1** | **Denumire activitate CAEN Rev.1** | **NFR** | **SNAP** |
| 0812 | Extractia pietrisului si nisipului; extractia argilei si caolinului | 22 | 1421 | Extractia pietrisului si nisipului |  |  |

**Emisă de: APM Sălaj**

**Activitatea poate fi desfășurată pe teritoriul** județului Sălaj, com. Gîlgău, extravilan loc. Chizeni albia minoră a râului Someș. Sperimetru de exploatare = 21.600 mp.

**Prezenta autorizație este valabilă 5 ani.**

**Data emiterii:** zz.ll.aaaa

**Data expirării:** zz.ll.aaaa

**Temeiul legal**

Ca urmare a cererii adresate de Drumuri si Poduri Judetene Cluj S.A., cu punctul de lucru din Str. FN, Nr. FN, Chizeni , Judetul Sălaj, înregistrată la APM Salaj cu nr. 7384/22.12.2016, în urma analizării documentelor transmise şi a verificării, în baza HG nr. 19/2017 privind organizarea și funcționarea Ministerului Mediului, a HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, cu modificările și completările ulterioare, a OUG nr. 195/2005 privind protecția mediului, aprobată cu modificări și completări prin Legea nr. 265/2006, cu modificările şi completările ulterioare şi a OM nr. 1798/2007 pentru aprobarea Procedurii de emitere a autorizației de mediu, cu modificările și completările ulterioare,

**se emite:**

**AUTORIZAȚIA DE MEDIU**

**Pentru Drumuri si Poduri Judetene Cluj S.A., cu punctul de lucru din Str. FN, Nr. FN, Chizeni , Judetul Sălaj,**

**Documentația conține:**

* cerere nr. 7384 din 22.12.2016, privind emiterea autorizaţiei de mediu;
* fişă de prezentare şi declaraţie, întocmită de titular;
* dovada anunţării publice a solicitării de autorizare, afișată și înregistrată la sediul Comunei Gîlgău cu nr. 5484/16.12.2016;
* dovadă achitare plată tarif, ordin de plată nr. 2422 din data de 19.12.2016;
* copie decizia etapei de încadrare nr. 80 din 26.09.2016 emisă de APM Sălaj;
* adresă titular, de informare a realizării prevederilor impuse prin decizia etapei de încadrare;
* piese desenate: plan de situaţie şi plan de încadrare în zonă cu fişa perimetrului în coordonate Stereo 70:

|  |  |  |
| --- | --- | --- |
| **Nr. pct.** | **Coordonate STEREO 70** | |
| **X** | **Y** |
| 1 | 643.693 | 395.500 |
| 2 | 643.558 | 395.386 |
| 3 | 643.432 | 395.380 |
| 4 | 643.402 | 395.389 |
| 5 | 643.306 | 395.432 |
| 6 | 643.311 | 395.462 |
| 7 | 643.404 | 395.439 |
| 8 | 643.495 | 395.446 |
| 9 | 643.578 | 395.471 |
| 10 | 643.681 | 395.540 |

**și următoarele acte de reglementare emise de alte autorități:**

* certificat de înregistrare CUI 253348 din data de 27.11.1992, nr. de ordine în RC: J12/434/12.04.1991;
* certificat constatator eliberat în baza declaraţiei pe propria răspundere înregistrată sub nr. 86651 din 07.12.2016, de către Oficiul Registrului Comerţului de pe lângă Tribunalul Cluj;
* autorizație de gospodărire a apelor nr. 634 din 13.12.2016, valabilă până la 21.11.2017, pentru exploatare agregate minerale din albia minoră a râului Someș, eliberată de Administraţia Naţională “Apele Române”, Administraţia Bazinală de Apă ”Someş – Tisa” Cluj – Napoca;
* acord de reabilitare emis de Comuna Gîlgău, nr. 3020/06.07.2016, privind acceptul utilizării drumului de acces la perimetrul de exploatare;
* permis de exploatare nr. 19678/21.11.2016, emis de ANRM Bucureşti și anexa B la permis;

**Documente emise de APM Sălaj pe procedură:**

* proces verbal de constatare nr. 165/11.01.2017, încheiat cu ocazia verificării în teren a realizării măsurilor prevăzute în decizia etapei de încadrare;
* referat de evaluare nr. 164/11.01.2017, întocmit la verificarea în teren;
* îndrumar nr. 14 din 19.01.2017, în urma analizării documentației și a verificării efectuate în teren;
* decizia de emitere a autorizaţiei de mediu nr. din 31.01.2017.

**Prezenta autorizație se emite cu următoarele condiții impuse:**

* **titularul autorizaţiei are obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi asupra oricăror modificări ale condiţiilor care au stat la baza emiterii actelor de reglementare, înainte de realizarea modificării (inclusiv în cazul în care urmează să deruleze sau să fie supuşi unei proceduri de vânzare a pachetului majoritar de acţiuni, vânzare de active, fuziune, divizare, concesionare ori în alte situaţii care implică schimbarea titularului activităţii, precum şi în caz de dizolvare urmată de lichidare, lichidare, faliment, încetarea activităţii) cf. OUG nr. 195/2005, aprobată cu modificări şi completări prin Legea nr. 265/2006 cu modificări şi completări ulterioare, privind protecţia mediului;**
* este interzisă desfăşurarea oricărei activităţi sau realizarea proiectului, care ar rezulta în urma modificărilor care fac obiectul notificării titularului, până la adoptarea unei decizii de către autoritatea competentă;
* obligativitatea solicitării şi obţinerii acordului de mediu pentru proiecte publice sau private sau pentru modificarea ori extinderea activităţilor existente, care pot avea impact semnificativ asupra mediului, conform OUG nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare, privind protecţia mediului;
* efecuarea de lucrări de remediere a zonelor în care solul, subsolul şi ecosistemele au fost afectate;
* **titularul are obligaţia să execute şi să finalizeze lucrările de refacere a mediului în perimetrele afectate de activităţi miniere, conform prevederilor legii minelor;**
* să nu manipuleze sau depoziteze deşeuri, reziduuri sau substanţe chimice, fără asigurarea condiţiilor de evitare a poluării, directe sau indirectă a apelor de suprafaţă sau subterane şi a solului;
* să ia măsuri corespunzătoare de evitare a riscurilor de explozii, incendii, poluare accidentală a factorilor de mediu;
* să prevadă şi să realizeze măsurile care trebuie să fie luate după încetarea activităţilor şi închiderea amplasamentelor;
* să exploateze instalaţiile conform condiţiilor şi parametrilor de funcţionare prevăzuţi;
* să menţină ordinea şi curăţenia în incinta şi în zona limitrofă obiectivului;
* să supravegheze desfăşurarea procesului tehnologic, astfel încât să nu se producă fenomene de poluare;
* să nu degradeze mediul natural sau amenajat, prin depozitări necontrolate de deşeuri de orice fel;
* să asigure un sistem informaţional intern (operator - responsabil mediu - conducere) şi extern (către autorităţi) în cazul incidentelor şi poluărilor accidentale;
* să păstreze obligatoriu la punctul de lucru un exemplar al autorizaţiei de mediu şi proceselor verbale de control pe linie de mediu;
* titularul are obligaţia să anunţe autoritatea de protecţia mediului, sau, după caz celelalte autorităţi competente despre orice situaţii accidentale care pun în pericol mediul şi să acţioneze pentru refacerea acestuia;
* informarea de urgenţă a Agenţiei pentru Protecţia Mediului Sălaj şi a populaţiei din zonă în cazul unei poluări accidentale şi suportarea prejudiciilor cauzate;
* menţinerea valabilităţii/actualizarea actelor de reglementare/administrative care au stat la baza emiterii prezentei autorizaţii (contracte, convenţiile cu societăţile prestatoare de servicii, etc.) pentru asigurarea respectării legislaţiei de mediu;
* respectarea prevederilor actelor de reglementare emise de alte autorităţi;
* **solicitarea unei noi autorizaţii de mediu, cu minimum 45 de zile înainte de expirarea autorizaţiei existente.**
* raportarea anuală la A.P.M Sălaj a programului de monitorizare, cf. cap. III din prezenta autorizaţie.

**Titularul de activitate este obligat să respecte în integralitate prevederile următoarelor acte normative:**

* OUG nr. 195/2005 privind protecția mediului, aprobată prin Legea nr. 265/2006, cu modificările și completările ulterioare privind protecția mediului;
* respectarea prevederilor Legii apelor nr. 107/1996 cu modificările ulterioare;
* respectarea prevederilor Legii minelor nr. 85/2003 cu modificările şi completările ulterioare;
* respectarea prevederilor art. 37, alin. 3, din Legea minelor: “concesionarii sau adminstratorii răspund material şi financiar până la refacerea tuturor factorilor de mediu afectaţi de activitătile miniere în conformitate cu planul de refacere a mediului”;
* respectarea tehnologiei de exploatare avizate de ANRM conform Ordinului nr. 187/2002;
* solicitarea şi vizarea anuală a garanţiei financiare, cf. Ord. comun ANRM/MMSG/ME nr. 202/2.881/2.348 din 2014 și a Ord. ANRM nr. 94/2009 pentru aprobarea Instruţiunilor privind eliberarea permiselor de exploatare;
* HGR nr. 856/2002, cu modificările ulterioare – lunar, registru de evidenţă pentru producerea, stocarea provizorie, tratarea, transportul, valorificarea şi eliminarea deşeurilor;
* Legea nr. 211/2011 (r1)privind regimul de deşeurilor cu modificări şi completări ulterioare şi a altor reglementări privind regimul deşeurilor:
* să ţină o evidenţă strictă a producerii, transportului, valorificării şi eliminării deşeurilor;
* să predea deşeurile generate, pe bază de contract, unor colectori sau unor operatori autorizaţi pentru valorificare, reciclare/reutilizare, eliminare ;
* să nu amestece diferitele categorii de deşeuri periculoase sau deşeuri periculoase cu deşeuri nepericuloase;
* să separe deşeurile, în vederea valorificării sau eliminării acestora;
* transportul substanţelor periculoase utilizate la diferite operaţii, la punctele de lucru se va efectua numai cu mijloace de transport autorizate şi agreate pentru transport substanţe periculoase conform cerinţelor HG nr. 1175/2007pentru aprobarea Normelor de efectuare a activităţii de transport rutier de mărfuri periculoase în România. Mijloacele de transport trebuie să deţină licenţă de transport mărfuri şi certificat ADR, iar operatorii trebuie să fie autorizaţi din punct de vedere al protecţiei mediului pentru desfăşurarea acestui tip de activitate în conformitate cu prevederile Ord. nr. 1798/2007 cu modificările și completările ulterioare;
* autorizaţia de mediu se suspendă de către autoritatea emitentă, pentru nerespectarea prevederilor acestora, după o notificare prealabilă prin care se poate acorda un termen de cel mult 60 de zile pentru îndeplinirea obligaţiilor. Suspendarea se menţine până la eliminarea cauzelor, dar nu mai mult de 6 luni. conform art. 17 alin. (3) al OUG nr.195/2005 privind protecţia mediului, aprobată prin Legea nr. 265/2006, cu modificările şi completările ulterioare;
* OUG nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008, şi modificată prin OUG nr. 15/2009;
* OUG nr. 196/2005 cu modificările ulterioare privind declararea şi achitarea taxelor către Fondul pentru mediu, după caz.

***În situația modificării actelor normative menționate în prezenta autorizație, titularul are obligația să se supună prevederilor noilor acte normative intrate în vigoare, ce modifică, completează sau abrogă actele normative vechi.***

**Nerespectarea prevederilor prezentei autorizații de mediu se sancţionează conform prevederilor legale în vigoare.**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului activității.**

# **I. Activitatea autorizată**

Lucrări de exploatare nisip și pietriș – Perimetrul Chizeni din albia minoră a râului Someș, CSA 165, Sperimetru de exploatare = 21.600 mp (0,0216 km2).

## 1. Dotări (instalații, utilaje, mijloace de transport utilizate în activitate)

* draglina – 1 buc.;
* autobasculante – 2 buc.

## 2. Materiile prime, auxiliare, combustibilii și ambalajele folosite – mod de depozitare, cantități

* agregate minerale (nisip şi pietriş) – 20 000 mc/an, fără depozitare în perimetrul balastierei sau pe malul râului, fiind încărcate direct în mijloace de transport;
* motorină – 10 000 l/an, fără depozitare, alimentarea mijloacelor de transport se realizează la staţiile de distribuţie carburanţi; alimentarea utilajului de extracție se realizează din butoaie de 200 l cu ajutorul unei pompe electrice prin asigurarea retenţiei secundare, în afara albiei râului;
* ulei motor – 160 l/an, fără depozitare;
* ulei hidraulic – 100 l/an, fără depozitare;

Schimburile de ulei se realizează la șantierul din Dej, de unde sunt preluate de firmă autorizată cu care DPJ Cluj are contact;

## 3. Utilități - apă, canalizare, energie

Alimentare cu apă: - nu se utilizează apă tehnologică pe amplasament; apă îmbuteliată pentru necesarul de apă potabilă al personalului.

Canalizare: - nu rezultă ape uzate de pe amplasament;

Energie electrică: - nu este cazul;

Energie termică: - nu este cazul.

## 4. Descrierea principalelor faze ale procesului tehnologic sau ale activității

Accesul la perimetrul de exploatare se realizează pe un drum existent cu o lungime de aprox. 560 ml ce pornește din DJ 109E, drum care în prezent este practicabil și este folosit de către proprietarii terenurilor din zonă.

Exploatarea balastului se realizează cu ajutorul unui excavator dotat cu draglină dinspre aval înspre amonte și dinspre firul apei spre mal. Nu se vor efectua excavaţii sub cota talvegului natural al râului, iar extragerea materialului se va face cu respectarea secţiunilor transversale şi a cotelor de adâncime;

Agregatele extrase se vor încărca direct în mijloace de transport fără a se face depozitări temporare pe malul râului și transportate la diferite puncte de lucru.

În zona unde se desfăşoară această activitate nu sunt instituite arii naturale protejate sau alte situri naturale cu regim special de protecţie şi ocrotire;

## 5. Produsele și subprodusele obținute

* agregate minerale brute (nisip şi pietriş) – 20000 mc/an.

## 6. Datele referitoare la centrala termică proprie - dotare, combustibili utilizați

* Nu este cazul.

## 7. Alte date specifice activității: (coduri CAEN Rev.2 care se desfășoară pe amplasament, dar nu intră pe procedura de autorizare)

* Nu este cazul.

## 8. Programul de funcționare

* 8 ore/zi, 5 zile/săptămână, 120 zile/an.

# **II. Instalațiile, măsurile și condițiile de protecție a mediului**

## 1. Stațiile și instalațiile pentru reținerea, evacuarea și dispersia poluanților în mediu, din dotare (pe factori de mediu)

**Aer**

* umectarea căii de acces în perioadele secetoase ale anului;
* verificarea periodică a stării tehnice a mijloacelor de transport;
* întreţinerea în bune condiţii de funcţionare a utilajelor.

**Alte surse de poluare**

* Nu este cazul.

**Apă**

* nu rezultă ape uzate tehnologice sau menajere de pe amplasament;
* se vor respecta prevederile Legii Apelor nr. 107/1996 cu modificările şi completările ulterioare și actului de reglementare emis de Apele Române;

**Pretratare ape pe amplasament**

* Nu este cazul.

**Tratare ape pe amplasament**

* Nu este cazul.

**Sol**

* lucrările de exploatare se vor efectua strict în perimetrele propuse şi avizate, fiind interzisă afectarea altor suprafeţe;
* respectarea tehnologiei de exploatare avizate de ANRM;
* folosirea drumurilor existente, avizate şi întreţinerea acestora;
* menţinerea pe toată perioada exploatării a garanţiei financiare pentru refacerea mediului;
* alimentarea utilajului de extracție cu carburanți se va realiza din butoaie de 200 l cu ajutorul unei pompe electrice prin asigurarea retenţiei secundare, în afara albiei râului;

**Alți factori de mediu (după caz)**

* Nu este cazul.

## 2. Alte amenajări speciale, dotări și măsuri pentru protecția mediului:

* pe parcursul executării lucrărilor se vor lua toate măsurile necesare pentru evitarea poluării factorilor de mediu;
* dotarea cu mijloacele şi materialele necesare în caz de poluări accidentale;

## 3. Concentrațiile și debitele masice de poluanți, nivelul de zgomot, de radiații, admise la evacuarea în mediu, depășiri permise și în ce condiții

**Valori limită pentru aer în condiții de funcționare normale**

* în evaluarea calităţii aerului vor fi respectate prevederile Legii nr. 104/2011 privind calitatea aerului înconjurător;

**Nivelul de zgomot:** - conform Ord. MS nr. 119/2014– în perioada zilei,nivelul de presiune acustică continuu echivalent ponderat A(Aeqt), nu va depăşi 55 dB şi curba de zgomot Cz50.

# **III. Monitorizarea mediului**

## 1. Indicatorii fizico-chimici, bacteriologici și biologici emiși, emisii de poluanți, frecvența, modul de valorificare a rezultatelor

**Monitorizarea aerului**

* Nu este cazul.

**Monitorizarea apei**

* Nu este cazul.

**Gestiunea deşeurilor:** - cf. HGR nr. 856/2002 cu modificările şi completările ulterioare - **lunar** - registru de evidenţă pentru producerea, stocarea temporară, transportul, valorificarea şi eliminarea deşeurilor rezultate din activitate.

**Gestionarea substanţelor periculoase**: tipuri, consumuri, cantităţi, mod de ambalare, mod de stocare  provizorie,  tipuri, cantităţi, mod de stocare provizorie: -  **la solicitare**.

**Nivelul de zgomot**: cf. Ord. MS nr. 119/2014 - **la solicitări**.

## 2. Datele ce vor fi raportate autorității pentru protecția mediului și periodicitatea se regăsesc la capitolul VII, în tabelul care centralizează toate obligațiile de raportare ale titularului.

* datele monitorizate prevăzute la punctul 1, anual până la 31 ianuarie şi la solicitări orice alte informaţii privind impactul asupra mediului;
* orice poluare accidentală sau incident care poate duce la încălcarea prevederilor autorizaţiei de mediu sau a legislaţei de mediu, în cel mai scurt timp de la producere, maxim 2 de ore.

# **IV. Modul de gospodărire a deșeurilor și a ambalajelor**

## 1. Deșeuri produse

* deşeuri menajere, cod 20 03 01 – 5 kg/săptămână, se colectează în recipient;

## 2. Deșeuri colectate

* Nu este cazul.

## 3. Deșeuri stocate temporar

* Nu este cazul.

## 4. Deșeuri tratate (valorificate/eliminate)

* deşeuri menajere, cod 20 03 01 – 5 kg/săptămână, sunt duse la șantierul din Dej și preluat de serviciul de salubrizare cu care DPJ Cluj are contract.

## 5. Modul de transport al deșeurilor și măsurile pentru protecția mediului

* Nu este cazul.

## 6. Monitorizarea gestiunii deșeurilor

* gestiunea deşeurilor cf. HGR nr. 856/2002 cu modificările şi completările ulterioare - lunar - registru de evidenţă pentru producerea, stocarea temporară, transportul, valorificarea şi eliminarea deşeurilor rezultate din activitate.

## 7. Ambalaje folosite

* butoaie V=200 l, pentru motorină, fără depozitare;

## 8. Modul de gospodărire a ambalajelor

* butoaiele sunt reutilizate ca atare, în acelaşi scop;

# **V. Modul de gospodărire a substanțelor și amestecurile periculoase**

## 1. Substanțele și amestecurile periculoase folosite

* motorină – 10 000 l/an, fără depozitare, alimentarea mijloacelor de transport se realizează la staţiile de distribuţie carburanţi; alimentarea utilajului de extracție se realizează din butoaie de 200 l cu ajutorul unei pompe electrice prin asigurarea retenţiei secundare, în afara albiei râului;
* ulei motor – 160 l/an, fără depozitare;
* ulei hidraulic – 100 l/an, fără depozitare;

Schimburile de ulei se realizează la șantierul din Dej, de unde sunt preluate de firmă autorizată cu care DPJ Cluj are contact.

## 2. Modul de gospodărire

* + **ambalare:**butoaie V=200 l pentru motorină;
  + **transport:** cu mijloc auto autorizat, în condiţii de siguranţă pentru sănătatea populaţiei şi protecţia mediului, cu respectarea HGR nr. 1175/2007 pentru aprobarea normelor de efectuare a activităţii de transport rutier de mărfuri periculoase din România;
  + **depozitare:** motorina nu se depozitează pe amplasament; alimentarea mijloacelor de transport se realizează la staţiile de distribuţie carburanţi; alimentarea utilajului de extracție se realizează din butoaie de 200 l cu ajutorul unei pompe electrice prin asigurarea retenţiei secundare, în afara albiei râului;
  + **folosire/comercializare:** utilizare în activitate pentru utilajele de exploatare.

## 3. Modul de gospodărire a ambalajelor folosite la substanțele și amestecurile periculoase

* butoaiele sunt reutilizate ca atare, în acelaşi scop.

## 4. Instalațiile, amenajările, dotările și măsurile pentru protecția factorilor de mediu și pentru intervenție în caz de accident

* materiale absorbante şi recipiente pentru colectarea eventualelor scurgeri accidentale.

## 5. Monitorizarea gospodăririi substanțelor și preparatelor periculoase

* cf. legislaţiei din domeniu;
* evidenţa substanţelor şi preparatelor chimice periculoase utilizate în activitate;
* se vor respecta instrucţiunile din fişele tehnice de securitate (fişe cu date de securitate) la gestionarea substanţelor şi preparatelor chimice periculoase.

**VI. Programul de conformare - măsuri pentru reducerea efectelor prezente și viitoare ale activităților**

* Nu este cazul.

**VII. Datele ce vor fi raportate autorității pentru protecția mediului și periodicitatea**

* datele monitorizate conform capitolului III, punctul 2, anual şi la solicitări orice alte informaţii privind impactul asupra mediul.

**Prezenta autorizație de mediu conține 12 (doisprezece) pagini și a fost eliberată în 3 exemplare.**

**DIRECTOR EXECUTIV,**

**dr. ing. Aurica GREC**

**ȘEF SERVICIU Avize, Acorduri, Autorizaţii,**

ing. Gizella Balint

**Întocmit,**

ing. Georgiana Jula